CELEX: 32021D1271
Language: fi
Date: 2021-07-26 00:00:00
Title: Euroopan parlamentin, neuvoston ja komission päätös (EU, Euratom) 2021/1271, annettu 26 päivänä heinäkuuta 2021, Euroopan tason poliittisista puolueista ja Euroopan tason poliittisista säätiöistä vastaavan viranomaisen johtajan nimittämisestä

2.8.2021   
               
               
                  FI
               
               
                  Euroopan unionin virallinen lehti
               
               
                  L 277/145
               
            
         EUROOPAN PARLAMENTIN, NEUVOSTON JA KOMISSION PÄÄTÖS (EU, Euratom) 2021/1271,
         annettu 26 päivänä heinäkuuta 2021,
         Euroopan tason poliittisista puolueista ja Euroopan tason poliittisista säätiöistä vastaavan viranomaisen johtajan nimittämisestä
         EUROOPAN PARLAMENTTI, EUROOPAN UNIONIN NEUVOSTO ja EUROOPAN KOMISSIO, jotka
         ottavat huomioon Euroopan unionin toiminnasta tehdyn sopimuksen,
         ottavat huomioon Euroopan atomienergiayhteisön perustamissopimuksen,
         ottavat huomioon Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta 22 päivänä lokakuuta 2014 annetun Euroopan parlamentin ja neuvoston asetuksen (EU, Euratom) N:o 1141/2014 (1) ja erityisesti sen 6 artiklan 3 kohdan,
         ottavat huomioon Euroopan parlamentin, neuvoston ja komission pääsihteerien muodostaman valintalautakunnan 15 päivänä heinäkuuta 2021 avoimen hakumenettelyn jälkeen esittämän ehdokaslistan Euroopan tason poliittisista puolueista ja Euroopan tason poliittisista säätiöistä vastaavan viranomaisen johtajan nimittämiseksi,
         sekä katsovat seuraavaa:
         
                     (1)
                  
                  
                     Euroopan tason poliittisista puolueista ja Euroopan tason poliittisista säätiöistä vastaava viranomainen perustetaan asetuksen (EU, Euratom) N:o 1141/2014 6 artiklan 1 kohdalla.
                  
               
                     (2)
                  
                  
                     Asetuksen (EU, Euratom) N:o 1141/2014 6 artiklan 3 kohdassa säädetään, että Euroopan parlamentti, neuvosto ja komissio nimittävät Euroopan tason poliittisista puolueista ja Euroopan tason poliittisista säätiöistä vastaavan viranomaisen johtajan yhteisellä päätöksellä viisivuotiseksi toimikaudeksi, jota ei voida uusia, näiden kolmen toimielimen pääsihteerien muodostaman valintalautakunnan ehdotusten perusteella ja avoimen hakumenettelyn jälkeen,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            
               1.   Nimitetään Pascal SCHONARD Euroopan tason poliittisista puolueista ja Euroopan tason poliittisista säätiöistä vastaavan viranomaisen johtajaksi 1 päivänä syyskuuta 2021 alkavaksi ja 31 päivänä elokuuta 2026 päättyväksi kaudeksi.
            
            
               2.   Johtaja otetaan palvelukseen väliaikaisena toimihenkilönä tehtäväryhmään AD palkkaluokan 12 palkkatasolle 1.
            
            
               3.   Nimittämisen edellytyksenä on, että nimitettäväksi esitetty allekirjoittaa tämän päätöksen liitteenä olevan vakuutuksen riippumattomuudesta ja eturistiriitojen puuttumisesta.
            
         
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 26 päivänä heinäkuuta 2021
            
               
                  Euroopan parlamentin puolesta
               
               
                  Puhemies
               
               D.M. SASSOLI
            
            
               
                  Neuvoston puolesta
               
               
                  Puheenjohtaja
               
               J. PODGORŠEK
            
            
               
                  Komission puolesta
               
               
                  Varapuheenjohtaja
               
               M. ŠEFČOVIČ
            
         
         
            (1)  EUVL L 317, 4.11.2014, s. 1.
      
      
         
            LIITE
            VAKUUTUS RIIPPUMATTOMUUDESTA JA ETURISTIRIITOJEN PUUTTUMISESTA
            Minä allekirjoittanut ... vakuutan, että olen pannut merkille Euroopan tason poliittisten puolueiden ja Euroopan tason poliittisten säätiöiden perussäännöstä ja rahoituksesta annetun Euroopan parlamentin ja neuvoston asetuksen (EU, Euratom) N:o 1141/2014 6 artiklan 3 kohdan ja toimin Euroopan tason poliittisista puolueista ja Euroopan tason poliittisista säätiöistä vastaavan viranomaisen, jäljempänä ’vastuuviranomainen’, johtajana täysin riippumattomasti ja mainitun asetuksen sääntöjä täysin noudattaen. Vastuuviranomaisen puolesta toimiessani en pyydä enkä ota ohjeita miltään toimielimeltä tai hallitukselta tai muulta elimeltä tai laitokselta. Pidättäydyn kaikista toimista, jotka ovat ristiriidassa tehtävieni luonteen kanssa.
            Vakuutan parhaan tietoni mukaan, että en ole eturistiriitatilanteessa. Eturistiriita vallitsee silloin, jos vastuuviranomaisen johtajan tehtävien riippumaton ja puolueeton hoitaminen vaarantuu perhe- tai tunnesiteisiin, poliittiseen, kansalliseen, filosofiseen tai uskonnolliseen yhteenkuuluvuuteen tai taloudellisiin etuihin liittyvästä tai mistä tahansa muusta syystä, jossa asianomaisella ja asetuksen (EU, Euratom) N:o 1141/2014 mukaisen rahoituksen saajalla on yhteinen etu. Vakuutan erityisesti, että en ole Euroopan parlamentin jäsen, vaaleissa valittu luottamushenkilö tai Euroopan tason poliittisen puolueen tai säätiön nykyinen tai entinen työntekijä.
            
               Tehty […],
               
                  
                     [PÄIVÄMÄÄRÄ + nimitettäväksi esitetyn ALLEKIRJOITUS]